wannaphong/clean_thaiwikipedia huggingface dataset:
# โรมานซ์ (เพลง)
โรมานซ์ อะโนนิโม (; โรมานซ์นิรนาม) เป็นท่อนดนตรีสำหรับบรรเลงด้วยกีตาร์  บางครั้งอาจรู้จักในชื่ออื่น เช่น "Estudio en Mi de Rubira" (Study in E by Rubira), "Spanish Romance", "Romance de España", "Romance of the Guitar", "Romanza" และ "Romance d'Amour"

เพลงนี้ได้รับความนิยมจากโดยนักกีตาร์คลาสสิกชาวสเปน และอาร์เจนตินา  เช่น อันโตนีโอ รูบิรา ฟรานซิสโก ทาร์เรกา วีเซนเต โกเมซ ถือกำเนิดขึ้นราวคริสต์ศตวรรษที่ 19 ในประเทศสเปน ไม่มีข้อมูลชื่อผู้ประพันธ์ แต่สันนิษฐานว่าแต่งขึ้นโดย เฟอร์นานโด ซอร์ (1778—1839) มีโน้ตคัดลอกบางฉบับระบุชื่อ เฟอร์นานโด ซอร์ ใช้ชื่อเพลงว่า "Melodia de Sor" (Sor's melody)  Jeux interdits - Romance; Éditions Musicales Transatlantiques และมีการกล่าวถึงโน้ตดนตรีอ้างว่าถ่ายทอดมาจากนักดนตรีที่รู้จักกับซอร์ ในช่วงต้นคริสต์ศตวรรษที่ 20 มีการตีพิมพ์โน้ตดนตรีจำหน่ายโดยระบุชื่อ อันโตนีโอ รูบิรา (1910—1991) ใช้ชื่อเพลงว่า "Estudio de Rubira" (Study in E by Rubira) Enciclopedia de la Guitarra , Francisco Herrera   

เพลงนี้ได้รับความนิยมอย่างกว้างขวางจากการเป็นดนตรีประกอบภาพยนตร์เรื่อง Jeux interdits (Forbidden Games) เป็นภาพยนตร์สงคราม ผลงานกำกับของเรเน เคลมองต์ ในปี ค.ศ. 1952 จากผลงานบรรเลงโดยนาร์ซีโซ เยเปส (1927—1997) โดยเยเปสกล่าวอ้างว่าเป็นผู้แต่งด้วยตัวเอง ราวปี 1934 เมื่ออายุได้ 7 ขวบNarciso Yepes explains his authorship of the Romance ทำให้มีการอ้างอิงกันผิดๆ ในเวลาต่อมาว่าเยเปสเป็นผู้แต่งเพลงนี้
# เอนรีโก โตเซลลี
เอนรีโก โตเซลลี, เคานต์สวามีแห่งมอนตีโนโซ (Enrico Toselli) เป็นนักเปียโนและนักแต่งเพลงจากเมืองฟลอเรนซ์ ประเทศอิตาลี  มีผลงานการเขียนโอเปเรตตา เรื่อง La cattiva Francesca (1912) และ La principessa bizzarra (1913)  และ เซเรเนด 'Rimpianto' โอปุสที่ 6 หมายเลข 1  ที่ได้รับความนิยมเป็นอย่างสูง

นอกเหนือจากความสามารถในการแต่งเพลง โตเซลลียังเป็นที่รู้จักในฐานะสวามีคนที่สองของ อาร์คดัชเชสหลุยส์แห่งทัสกานี (หลุยส์แห่งทัสกานีทรงอภิเษกครั้งแรกกับ เจ้าชายเฟรเดริก ออกุสตุส แห่งแซกโซนี ซึ่งต่อมาทรงเป็นพระมหากษัตริย์แซกซอนพระองค์สุดท้าย  ก่อนทรงหย่าในปี ค.ศ. 1903 ทรงดำรงพระอิสริยยศเป็น อาร์คดัชเชสแห่งออสเตรีย) โตเซลลีสมรสกับอาร์คดัชเชสหลุยส์แห่งทัสกานีระหว่างปี ค.ศ. 1907 ถึง ค.ศ. 1912 มีบุตรด้วยกัน 1 คน และได้เขียนหนังสือบันทึกความทรงจำ ชื่อว่า "Mari d’altesse: 4 ans de mariage avec Louise de Toscane, ex-princesse de Saxe"

แหล่งข้อมูลอื่น
GuildMusic.com
# (ไอแคนต์เมคอิต) อนาเธอร์เดย์
"(ไอแคนต์เมคอิต) อนาเธอร์เดย์"  เป็นเพลงของนักร้องชาวอเมริกัน ไมเคิล แจ็กสัน เขียนโดยเลนนี แครวิตซ์ และโดยมีโปรดิวเซอร์ คือ ไมเคิล แจ็กสัน , และเลนนี แครวิตซ์ สำหรับรวมอัลบั้มสะสมของไมเคิล แจ็กสัน ไมเคิล ซึ่งมียอดขาย 6,500,000 แผ่นทั่วโลก วางจำหน่ายในวันที่ 10 ธันวาคม ค.ศ. 2010 ในตอนแรกมีการปล่อยเพลงตัวอย่าง 90 วินาที ชื่อว่า อนาเธอร์เดย์ (Another Day) หลังจากนั้นไม่นานข้อมูลรั่วไหลของนักร้อง-นักแต่งเพลง เลนนี แครวิตซ์ ได้ออกมายืนยันว่าเขาได้แต่งและผลิตเพลง Another Day เขาบอกว่าแม้ว่าเพลงเขาจะไม่รั่วไหลที่เขาอยากมีเวอร์ชันเต็มของเพลงที่เขายังได้ปล่อยตัวอย่างเป็นทางการ ต่อมาแครวิตซ์ได้เรียกเพลงนี้ว่า (ไอแคนต์เมคอิต) อนาเธอร์เดย์ บนเฟซบุ๊กก่อนที่จะวางจำหน่าบอัลบั้มไมเคิล เพลงที่ถูกบันทึกไว้สำหรับอัลบั้ม Invincible แต่ได้ทิ้งจากรายชื่อเพลงสุดท้าย
# เบรกกิงนิวส์ (เพลงไมเคิล แจ็กสัน)
"เบรกกิงนิวส์"  เป็นเพลงของนักร้องชาวอเมริกัน ไมเคิล แจ็กสัน เขียนโดย ไมเคิล แจ็กสัน, เจมส์ โปรต์, เอ็ดดี้ แคสชิโอ และเป็นโปรดิวเซอร์ร่วมกับเท็ดดี้ ไรลี่ และเอ็ดดี้ แคสชิโอ เป็นเพลงสำหรับรวมอัลบั้มสะสมของไมเคิล แจ็กสัน ไมเคิล โดยได้วางจำหน่ายในวันที่ 8 ธันวาคม ค.ศ. 2010
# ขนาบ
ขนาบ เป็นวิธีการปรุงอาหารลาวชนิดหนึ่ง เป็นการนำเครื่องปรุงมาเคล้าให้เข้ากัน ผสมกับเครื่องแกงได้แก่ พริก ตะไคร้ หอมแดง นำไปห่อใบตองให้แน่นเป็นทรงแบน ย่างให้สุก อาหารประเภทขนาบของลาวมีหลายชนิด ได้แก่
 ขนาบปลาสับ นำเนื้อปลามาสับผสมกับมันหมู
 ขนาบดอกขิง นำดอกขิงมาแกะเป็นกาบ ผสมกับหมูสับและหอมแดงซอย
 ขนาบปลายอน นำปลายอนหั่นเป็นชิ้นมาผสมมันหมู
 ขนาบบอน นำบอนหวานนึ่งมาผสมกับหมูสับ
 ขนาบกุ้งใหญ่ นำกุ้งมาสับให้แหลก ผสมกับหมูสับ
 ขนาบปลาร้า นำปลาร้าสับมาผสมกับหมูสับ
 อ้างอิง 
 เพียสิง จะเลินสิน. ตำรับอาหารพระราชวังหลวงพระบาง แปลโดย จินดา จำเริญ. พิมพ์ครั้งที่ 2. กทม. ผีเสื้อลาว. 2553
หมวดหมู่:อาหารลาว
หมวดหมู่:อาหารปิ้งย่าง
# สถานีรถไฟยูรากูโจ
สถานีรถไฟยูรากูโจ  เป็นสถานีรถไฟในเขตชิโยดะ กรุงโตเกียว ประเทศญี่ปุ่น

แหล่งข้อมูลอื่น

The Tokyo Virtual Tour: สถานีรถไฟยูรากูโจ
Yamanote29: Yūrakuchō
# อั่ว
อั่วกฤช เหลือลมัย. (15 กุมภาพันธ์, 2562). วิถีท้องถิ่น: นิตยสารเทคโนโลยีชาวบ้าน, 31(689): 118. เป็นการปรุงอาหารประเภทหนึ่งของลาว โดยนำเครื่องปรุงที่เป็นเนื้อสัตว์มาผสมกับเครื่องปรุงอื่น ๆ แล้วนำไปยัดไส้ ก่อนจะนำไปปิ้งหรือย่างให้สุก ตัวอย่างอาหารประเภทอั่วเช่น ไส้อั่ว เป็นนำหมูสับผสมกับเครื่องปรุงแล้วยัดในไส้หมูและคล้ายกับไส้อั่วทางภาคเหนือของไทย อั่วตะไคร้ นำหมูสับมายัดใส่กลางต้นตะไคร้ปิ้งหรือย่างให้สุก อั่วหน่อไม้ นำหมูสับมายัดไส้กลางหน่อไม้ แล้วนำไปปิ้งหรืออย่างให้สุก
# มอก
มอก หรือ ม่อก เป็นอาหารลาวประเภทหนึ่งที่ปรุงด้วยการนึ่ง โดยนำเครื่องปรุงทั้งหมดมาผสมกับเครื่องแกง ได้แก่ หอมแดง ตะไคร้ พริกแห้ง ใส่ในถ้วย ห่อใบตอง หรือนำไปยัดไส้ แล้วนึ่งให้สุก อาหารประเภทนี้มีหลายชนิด ตัวอย่างมอกที่ใส่ในถ้วยแล้วนึ่ง ได้แก่ มอกเห็ดแค้น นำเห็ดมาผสมกับหมูสับแล้วใส่ถ้วยนึ่ง ประเภทห่อใบตองแล้วนึ่งได้แก่ มอกไข่ปลา นำไข่ปลาผสมกับมันหมูสับ มอกปลาร้า นำปลาร้ามาผสมกับหมูสับ มอกไข่มด นำไข่มดผสมกับหมูสับ มอกไก่ นำไก่หั่นเป็นชิ้นแล้วผสมกับเครื่องแกง มอกปลาลิง นำปลาลิงหั่นเป็นชิ้นแล้วผสมกับเครื่องแกง ประเภทยัดไส้แล้วนึ่งได้แก่ มอกปูแป้ง ผสมเนื้อปู หมูสับกับเครื่องปรุงอื่น ๆ แล้วยัดใส่กระดองปูที่แกะเนื้อออกแล้ว นำไปนึ่ง มอดดอกแค นำหมูสับยัดในดอกแคป่าแล้วนำไปนึ่ง มอกพริก นำหมูสับมายัดใส่พริกที่เอาเม็ดออกแล้ว นึ่งให้สุก
# กุนเชียง
กุนเชียง (ภาษาแต้จิ๋ว: 灌腸; เพ็งอิม: guang3 ciang5, อ่านว่า "ก๊วงเชี้ยง") เอกสารไทยบางแห่งเรียก ไส้กรอกหมูแห้งเตื้อง สนิทวงศ์, หม่อมราชวงศ์. ตำรับอาหาร. พระนคร : โรงพิมพ์วิจิตรศิลป, 2511, หน้า 193 เป็นไส้กรอกอย่างจีน มีหลายประเภท เช่น

 ล่าฉาง  ทำจากเนื้อสุกรผสมมันสุกร ปรุงรสหวานเค็มรมควัน
 นั่วหมี่ฉาง  คือ ไส้กรอกข้าวเหนียว นึ่งหรือต้มสุกกิน
 เซฺว่ฉาง  คือ ไส้กรอกเลือดสัตว์
 ไป๋โร่วเซฺว่ฉาง  ทำจากเนื้อสัตว์หั่นผสมเลือดสัตว์ นิยมในภาคตะวันออกเฉียงเหนือของประเทศจีน

นอกจากนี้ ยังมีกุนเชียงที่ทำจากเครื่องในสัตว์ เช่น ตับเป็ด ตับห่าน ตับสุกร กุนเชียงประเภทนี้มักมีสีคล้ำกว่าที่ทำจากเนื้อสัตว์อย่างเดียว

 ระเบียงภาพ
# วันใหม่ ไทยพีบีเอส
วันใหม่ ไทยพีบีเอส เป็นรายการโทรทัศน์ รายการภาคเช้าประเภทรายงานข่าว–เหตุการณ์ปัจจุบัน และสัมภาษณ์ในเชิงเจาะลึก ออกอากาศวันจันทร์ - วันศุกร์ (เว้นวันหยุดราชการที่ตรงกับวันจันทร์-ศุกร์) เวลา 05.00 - 07:00 น. ทาง ไทยพีบีเอส ออกอากาศครั้งแรกเมื่อวันจันทร์ที่ 30 กันยายน พ.ศ. 2556 ผลิตโดย สำนักข่าวไทยพีบีเอส

 ผู้ประกาศข่าว 
 รายการข่าว  วัน-เวลาออกอากาศ  ผู้ประกาศข่าววันใหม่ไทยพีบีเอสวันจันทร์-วันศุกร์
เวลา 05:00 น. - 07:00 น. วันใหม่วาไรตี้ วันจันทร์-วันศุกร์
เวลา 08:00 น. - 10:00 น. อธิวัฒน์ ธีรนิธินันท์ชไมพร เห็นประเสริฐภคนันท์ ธนาศรมภัชชาร์ ภัทรเดชาธรรมปิยะฉัตร กรุณานนท์ (ร้องทุก(ข์)ลงป้ายนี้)ธิดารัตน์ อนันตรกิตติ (เปิดบ้านไทยพีบีเอส)

 อดีตผู้ประกาศข่าว 
 ประวีณมัย บ่ายคล้อย (ปัจจุบันอยู่ช่อง 3 เอชดี)
 วราวิทย์ ฉิมมณี (ปัจจุบันอยู่เนชั่นทีวี)
 สรัญธร แก้วเวียงชัย (ปัจจุบันอยู่สถานีวิทยุโทรทัศน์รัฐสภา)
 กมลวรรณ สุนทรธรรม (ปัจจุบันอยู่ช่อง 3 เอชดี)
 นันทินี ลายละเอียด (ปัจจุบันเป็นผู้สื่อข่าวเศรษฐกิจ ทางช่องไทยพีบีเอส)
 พิมพิมล ปัญญานะ (ปัจจุบันเป็นผู้ประกาศข่าว และผู้สื่อข่าวไทยพีบีเอส)
 ชินดนัย มีชัย (ปัจจุบันเป็นผู้ประกาศข่าว ทางช่องไทยพีบีเอส)
 อินทัช เพชรประสมกูล (ปัจจุบันเป็นผู้สื่อข่าวกีฬา ทางช่องไทยพีบีเอส)
 เสาวลักษณ์ จักรวิวัฒนากุล (ปัจจุบันเป็นผู้ประกาศข่าวต่างประเทศ และผู้สื่อข่าวต่างประเทศ ทางช่องไทยพีบีเอส)
 วิภาพร วัฒนวิทย์ (ปัจจุบันเป็นผู้สื่อข่าว ทางช่องไทยพีบีเอส)
 ธีรเดช งามเหลือ (ปัจจุบันเป็นผู้ประกาศข่าว ทางช่องไทยพีบีเอส)
 เทพชัย หย่อง (ปัจจุบันเป็นสื่อมวลชนอิสระ)
 ณัฏฐา โกมลวาทิน (ปัจจุบันเป็นผู้ประกาศข่าวต่างประเทศ ทางช่องไทยพีบีเอส)
 เจษฎา จี้สละ (ปัจจุบันเป็นผู้ประกาศข่าว ทางช่องไทยพีบีเอส)
 วันวิสาข์ ทินวัฒน์ (ปัจจุบันเป็นผู้ประกาศข่าว ทางช่องไทยพีบีเอส)
 จตุรงค์ แสงโชติกุล (ปัจจุบันยุติทำหน้าที่แล้ว)
 อุรชัย ศรแก้ว (ปัจจุบันเป็นผู้อำนวยการบรรณาธิการบริหารฝ่ายข่าวไทยพีบีเอส)
 ดาวี ไชยคีรี (ปัจจุบันเป็นผู้สื่อข่าวการเมืองทางช่องไทยพีบีเอส)
 ณาตยา แวววีรคุปต์ (ปัจจุบันเป็นสื่อมวลชนอิสระ)
 สุริสา ศรีกุลทรัพย์ (ปัจจุบันยุติทำหน้าที่แล้ว)
 วินิจฐา จิตร์กรี (ปัจจุบันเป็นผู้ประกาศข่าวต่างประเทศ และ ผู้สื่อข่าวต่างประเทศ ทางช่องไทยพีบีเอส)
 ก่อเขต จันทเลิศลักษณ์ (ปัจจุบันเป็นรองบรรณาธิการข่าวไทยพีบีเอส)
 สุธาศินี สุทธิบงกช (ปัจจุบันเป็นผู้ประกาศข่าวกีฬา และ ผู้สื่อข่าวกีฬา ทางช่องไทยพีบีเอส)
 เฌอศานต์ ศรีสัจจัง (ผู้ประกาศข่าวรายการวันใหม่ไทยพีบีเอส)
 ตะวันรุ่ง เตี๋ยประดิษฐ์ (ปัจจุบันเป็นผู้ประกาศข่าว และ ผู้สื่อข่าว ทางช่องไทยพีบีเอส)
 วีริศ หุ่นเจริญ (ปัจจุบันเป็นผู้ประกาศข่าว และ ผู้ประกาศข่าวพยากรณ์อากาศ ทางช่องไทยพีบีเอส)
 สิริมา ทรงกลิ่น (ปัจจุบันเป็นผู้ประกาศข่าวเศรษฐกิจ ภาคเช้า และ ผู้สื่อข่าวเศรษฐกิจ ทางช่องไทยพีบีเอส)
 อัครเดช วัฒนาบรรจงกุล (ปัจจุบันเป็นผู้ประกาศข่าวกีฬา และ ผู้สื่อข่าวกีฬา ทางช่องไทยพีบีเอส)
 วิริยะ ตันนุกูลกิจ (ปัจจุบันเป็นผู้ประกาศข่าวกีฬา และ ผู้สื่อข่าวกีฬา ทางช่องไทยพีบีเอส)
# ซน โฮ-จุน
ซน โฮ-จุน (เกิด 27 มิถุนายน พ.ศ. 2527) เป็นนักแสดงชาวเกาหลีใต้และเป็นอดีตสมาชิกวง ทาคีอน (타키온) ที่เดบิวต์ในปี 2550

 ผลงาน 
ละครโทรทัศน์
 ปี ชื่อเรื่อง บทบาท สถานี 2549  Jump 2  -  EBS 2551  The Shanghai Brothers   -  DramaX 2553  Coffee House (TV series)  -  SBS 2556  ย้อนรอยรัก 1994  แฮแท  tvN 2565-2566  "The first responder SS1-2"  บง โด จุน

ภาพยนตร์
 ปี ชื่อเรื่อง บทบาท 2551  Death Bell  โจ-บ็อม 2552  Wish  - 2553  Death Bell 2: Bloody Camp  จ็อง-บ็อม

มิวสิกวิดีโอ
 ปี ชื่อเพลง ศิลปิน 2552  "Apple is A"  ที-อารา 2556  "Do You Know Me"  ที-อารา 2557  "More and More"  The SeeYa
# ปิดเมืองล่าโจร
ปิดเมืองล่าโจร  เป็นภาพยนตร์แอ็คชั่นฮ่องกง ค.ศ. 2013 เขียนบทและกำกับโดยหยวน จิ่นหลิน อำนวยการสร้างและนำแสดงโดยหลิว เต๋อหัว ภาพยนตร์ชุดนี้ได้รับการแปลงเป็น 3 มิติในช่วงหลังการผลิต นับเป็นภาพยนตร์ตำรวจฮ่องกง 3 มิติเรื่องแรก ปิดเมืองล่าโจร ได้รับเลือกเป็นภาพยนตร์เปิดงานสกรีนสิงคโปร์ ที่ซึ่งหลิว เต๋อหัว และหลิน เจียต้ง ได้เดินบนพรมแดงสำหรับภาพยนตร์รอบปฐมทัศน์ ภาพยนตร์ชุดนี้ยังได้รับการเปิดตัวในเทศกาลภาพยนตร์เอเชียแปซิฟิกครั้งที่ 56 เมื่อวันที่ 13 ธันวาคม ค.ศ. 2013 ที่เขตบริหารพิเศษมาเก๊า

 เนื้อเรื่องย่อ 
พายุลูกหนึ่งกำลังมุ่งหน้าสู่เขตบริหารพิเศษฮ่องกง และมันได้เกิดขึ้นเพื่อทำลายทุกสิ่งทุกอย่างที่มันได้สัมผัส

เหล่าลูกน้องอาชญากรผู้ช่ำชองที่ได้รับการนำโดยเฉาหนาน (นำแสดงโดยหู จุน) ได้เตรียมอาวุธสงครามเพื่อก่อเหตุ โดยได้ยกรถหุ้มเกราะออกจากถนนที่แออัดตอนกลางวันแสก ๆ

ไม่ว่าใครก็ตามที่ขวางทางของพวกมัน พวกมันก็จะไม่ไว้ความปราณี สิ่งเหล่านี้จึงนำมาซึ่งความอัปยศอดสูแก่กองตำรวจ

 นักแสดงนำ 
 หลิว เต๋อหัว รับบทเป็น สารวัตรอาวุโส ลวี่ หมิงเจ๋อ (呂明哲)
 เหยาเฉิน รับบทเป็น ย่านปิง (燕冰)
 หลิน เจียต้ง รับบทเป็น เถา เฉิงปัง (陶成邦)
 หู จุน รับบทเป็น เฉาหนาน (曹南)
 หลี่ เหลียงเหว่ย รับบทเป็น พี่ปา (啪哥)
 ไมเคิล หว่อง
 ฮิโระ ฮะยะมะ

 การสร้าง 
การถ่ายทำปิดเมืองล่าโจร เริ่มขึ้นในเดือนพฤศจิกายน ค.ศ. 2012 และได้รับการรายงานสรุปในวันที่ 1 กุมภาพันธ์ ค.ศ. 2013 โดยมีสถานที่ในการถ่ายทำประกอบด้วยนอร์ธพอยน์, ทำเนียบรัฐบาล และสวนสัตว์และสวนพฤกษศาสตร์ฮ่องกงในย่านเซ็นทรัล และพื้นที่ซ่างหวน
# นกเจย์สีน้ำตาลซินเจียง
นกเจย์สีน้ำตาลซินเจียง หรือ นกเจย์สีน้ำตาลทากลามากัน  เป็นนกขนาดเล็กชนิดหนึ่ง จำพวกนกเจย์ อยู่ในวงศ์นกกา (Corvidae)

จัดเป็นนกเจย์พื้นดินชนิดหนึ่ง เป็นนกขนาดเล็กขนาดไม่ใหญ่เกินไปกว่าฝ่ามือมนุษย์ มีขนตามลำตัวสีน้ำตาล ตัวผู้มีแถบลายพาดที่ใบหน้าสีดำ ขณะที่ยังเป็นลูกนกจะมีขนปุกปุยและไม่มีแถบสีดำ 

เป็นนกที่พบได้เฉพาะถิ่นที่พบได้ในประเทศจีนเท่านั้น โดยพบในทะเลทรายทากลามากัน ในมณฑลซินเจียง ทางทิศตะวันตกเฉียงเหนือของจีน นกตัวผู้จะเป็นฝ่ายหาเลี้ยงลูก โดยจิกหากินตามพื้นดิน อาหาร ได้แก่ เมล็ดพืชและแมลงต่าง ๆ รวมถึงอาจพลิกกิ่งไม้หากินได้ด้วย โดยมีถุงเก็บอาหารในลำคอเหมือนนกชนิดอื่นในวงศ์กาทั่วไป Deserts of the North, "Untamed China With Nigel Marven". สารคดีทางแอนิมอลแพลนเน็ต ทางทรูวิชั่นส์: อาทิตย์ที่ 5 มกราคม 2556
# กีฬาสนุกเกอร์-บิลเลียดในกีฬาแห่งชาติครั้งที่ 42
"สนุกเกอร์ - บิลเลียด"ในการแข่งขันกีฬาแห่งชาติ ครั้งที่ 42 สุพรรณบุรีเกมส์ 

 มีการชิงชัย 6 เหรียญทอง
1.ประเภทบิลเลียด 2 เหรียญทอง
2.ประเภทสนุกเกอร์ 4 เหรียญทอง
  
 แข่งขันวันที่ 4-15 มกราคม 2557
 สนามการแข่งขัน : โรงแรมพชร

 สรุปเหรียญรางวัล สนุกเกอร์-บิลเลียด 

 1 นครพนม 1  0  0  1  2 กรุงเทพมหานคร 0  1  0  1  3 สงขลา  0  0  1  1  4 ชลบุรี  0  0  1  1    รวม  1  1  2  4 

สรุปผลการแข่งขัน

บิลเลียด-ชายเดี่ยวบิลเลียด-ชายคู่นครพนม<br\>เสน่ห์  จอมแก้ว <br\>สุเมธ  คงสิมกรุงเทพมหานคร<br\>กอบกิจ  พลาจิณ <br\>นิธิวรรธก์  กาญจนศรี สงขลา<br\>สมชาย  จันทร์ลอย <br\>ธนกฤต  โชติช่วง ชลบุรี<br\>สุริยา  สุวรรณสิงห์ <br\>ไพบูรณ์  โกมล สนุกเกอร์-6 แดง เดี่ยวสนุกเกอร์-15 แดง เดี่ยวสนุกเกอร์-15 แดง คู่จังหวัดนครราชสีมา
ตะวัน ฉายแสง
นคร ชาพลจังหวัดสงขลา
 รักพล เลนุกูล 
 กุญชภัสส์ ไพยรัตน์สนุกเกอร์-15 แดง ทีม
# เสน่ห์รักนางซิน
เสน่ห์รักนางซิน เป็นละครโทรทัศน์ แนวโรแมนติก-คอมเมดี้ จากบทประพันธ์ของ จันทริกา ถูกนำมาสร้างเป็นละครโทรทัศน์แล้ว 2 ครั้ง

ครั้งแรกเมื่อปี พ.ศ. 2548 ผลิตโดย บริษัท โพลีพลัส เอ็นเตอร์เทนเม้นท์ จำกัด บทโทรทัศน์โดย ละลิตา ฉันทศาสตร์โกศล, ธนินทร อุชุภาพ, อุมาพร ภูชฎาภิรมย์ กำกับการแสดงโดย พีรพล เธียรเจริญ นำแสดงโดย เขตต์ ฐานทัพ, บัวชมพู ฟอร์ด, อัศนัย เทียนทอง, นาเดีย นิมิตรวานิช, กฤตภาศ ศักดิษฐานนท์, ปวีณา ตันท์ศรีสุโรจน์, เมย์ เฟื่องอารมย์

ครั้งที่สองปี พ.ศ. 2561 ผลิตโดย บริษัท กู๊ด ฟีลลิ่ง จำกัด บทโทรทัศน์โดย ณัฐฐา กำกับการแสดงโดย รัฐกิตติ์ กิตติรัฐธนะโภคิน นำแสดงโดย ธีรเดช เมธาวรายุทธ, รณิดา เตชสิทธิ์, พชร จิราธิวัฒน์, ฑาริกา อินสุวรรณ, ณวัสน์ ภู่พันธัชสีห์, ลลินา ชูเอ็ทท์, พิชชาภา พันธุมจินดา'อาเล็ก' ประกบ 'พรีม' ใน 'เสน่ห์รักนางซิน' (komchadluek.net)

 นักแสดง 

 ละครโทรทัศน์  พ.ศ. 2548  พ.ศ. 2561 สถานีออกอากาศ  ช่อง 7  ช่อง 3 บทบาท  นักแสดงหลัก ภูรี (ภู)  เขตต์ ฐานทัพ  ธีรเดช เมธาวรายุทธ   พริมา พาทีพิธ (พริม)  บัวชมพู ฟอร์ด  รณิดา เตชสิทธิ์    ภควัต (วัต)  อัศนัย เทียนทอง  พชร จิราธิวัฒน์  บุสกร (บุส)  นาเดีย นิมิตรวานิช  ฑาริกา อินสุวรรณ อินทัช (ทัช)  กฤตภาศ ศักดิษฐานนท์  ณวัสน์ ภู่พันธัชสีห์  ปริตา อาภรณ์สกุล (ริตา)  ปวีณา ตันท์ศรีสุโรจน์  ลลินา ชูเอ็ทท์ บทบาท  นักแสดงสมทบ บารมี  ชลวิทย์ สุขอุดม  ทรงสิทธิ์ รุ่งนพคุณศรี พัชรา  วีรินท์ เชยอรุณ  สรวงสุดา ลาวัณย์ประเสริฐ วิกกี้  เมย์ เฟื่องอารมย์  พิชชาภา พันธุมจินดา พงศกร  อรรถพล อนุรุทธิกร  จักริน ภูริพัฒน์ วีลี  อรัชมน รัตนวราหะ  ภัชธร ธนวัฒน์ แจ็ค   ภูวดล เวชวงศา ณี   ขวัญฤดี กลมกล่อม อัทธ์   ศุกล ศศิจุลกะ ขวัญ   สุปราณี เจริญผล ภพ   กฤตย์ อัทธเสรี คุณพ่อของวีลี   ทนงศักดิ์ ศุภการ ชนะ   อธิวัฒน์ สนิทวงศ์ ณ อยุธยา ปรีชา  วันชัย เผ่าวิบูลย์  อนันต์ บุนนาค พี   เคน สทรุทเคอร์ นิสา   แวร์ โซว ฟัก   จาตุรงค์ โพธาราม รำไพ   เจเน็ต เขียว ดำ   ประสาท ทองอร่าม ปวีณา / สมร  จรรยา ธนาสว่างกุล  ดารณีนุช ปสุตนาวิน แองจี้   สุทธาทิพย์ วุฒิชัยประดิษฐ์ ใบเตย   ดารินา บุญชู นิดหน่อย   เขมิกา สุขประสงค์ดี มอส  ปวันรัตน์ นาคสุริยะ  กรกฎ พวงสวัสดิ์ พาพร   เปียเชอร์ คริสเตนเซ่น เพ็ญ   วันทนา บุญบันเทิง น้ำหวาน   พัชรา ทับทอง ครูมูลนิธิเด็กบ้านเติมรัก   ณัฐชา ไกรอาบ ครูสมัยประถมของบุสกร   ผกามาส สวัสดี คุณพ่อของปริตา   เอก โอรี ลูกน้องนายหัวชนะ   วีรวุฒิ เข้มแข็ง บทบาท  นักแสดงรับเชิญ มานะ เย็นใจ   ธนายง ว่องตระกูล ลุงคนสวน   วีระชัย หัตถโกวิท คุณพ่อของไข่นุ้ย   โชเล่ย์ ดอกกระโดน คุณแม่ของไข่นุ้ย   จอย ชวนชื่น พริม (วัย 5 ขวบ)   ด.ญ.ทิพย์รดา ไมเออร์ พริม (วัย 10 ขวบ)   ด.ญ.วรินท์น่า ธรรมนิธิรัตน์ พี่ศจี   ดุจชนก กิจไกรลาศ  เพื่อนโจ้   ธงชัย มาเม่น  บุสกร (วัย 10 ขวบ)   ด.ญ.อรวรรยา โตสมบัติ สารวัตรโจ้   จตุพร อนุโชค จ่า   วิวรรธน์ รัตนพิทักษ์
# อูฐสองหนอกป่า
อูฐสองหนอกป่า หรือ อูฐแบคเตรียป่า  เป็นสัตว์เลี้ยงลูกด้วยนมจำพวกสัตว์กีบคู่ขนาดใหญ่ชนิดหนึ่ง มีลักษณะคล้ายคลึงกับอูฐสองหนอก (C. bactrianus) ซึ่งเป็นสัตว์เลี้ยงของมนุษย์ 

อูฐสองหนอกป่า เป็นอูฐสองหนอกที่เป็นสัตว์ป่า และถือเป็นต้นสายพันธุ์ของอูฐสองหนอกในปัจจุบัน มีสองหนอกเพื่อใช้ในการเก็บไขมันเป็นพลังงานสำรองเป็นอูฐทั่วไป โดยไม่ได้ใช้เก็บน้ำ

ได้ชื่อว่าเป็นสัตว์เลี้ยงลูกด้วยนมขนาดใหญ่ที่ทนทรหดมากที่สุดในโลก และเป็นหนึ่งในสัตว์เลี้ยงลูกด้วยนมที่มีสถานะใกล้สูญพันธุ์มากที่สุดแล้วชนิดหนึ่งของโลก เนื่องจากเป็นสัตว์ที่พบกระจายพันธุ์เฉพาะในทะเลทรายทางตอนเหนือของประเทศจีนและมองโกเลีย เช่น ทะเลทรายโกบี, ทะเลทรายทากลามากัน และบางส่วนในคาซัคสถาน (และพบได้ตลอดฝั่งแม่น้ำในไซบีเรีย โดยมีการอพยพข้ามน้ำ) ซึ่งเป็นสถานที่ ๆ มีอุณหภูมิต่างกันสุดขั้ว โดยในช่วงเวลากลางวันอาจมีอุณหภูมิสูงถึง 40-50 องศาเซลเซียส ในขณะที่ช่วงกลางคืนในฤดูหนาวอาจมีอุณหภูมิถึง -40 หรือ -50 องศาเซลเซียสได้ แต่อูฐสองหนอกป่าสามารถที่จะดำรงชีวิตอยู่ได้ โดยกินเพียง พืชขนาดเล็ก ๆ ตามพื้นดิน และกินน้ำจากแหล่งน้ำที่เป็นน้ำเค็มจนเป็นเกล็ดเกลือกลางทะเลทราย เช่น ทะเลสาบลอปนอร์ได้  มีขนตายาว 2 ชั้นเพื่อป้องกันดวงตาจากฝุ่นทราย กีบเท้ามี 2 กีบแยกกันชัดเจนเวลาเมื่อเดิน เพื่อใช้สำหรับรับน้ำหนักบนพื้นทราย อูฐสองหนอกป่าสามารถนอนหลับในชั้นหิมะหนา ๆ ได้ในฤดูหนาว จัดเป็นอูฐที่ทนทรหดกว่าอูฐหนอกเดียว ที่พบในภูมิภาคอาหรับมาก

อูฐสองหนอกป่า เป็นสัตว์ที่หากินเพียงลำพังตัวเดียวหรือเป็นฝูงเล็ก ๆ เป็นสัตว์ที่หาได้ยากที่สุดชนิดหนึ่งในโลก จนได้ชื่อว่า "อูฐผี" โดยถือว่าหายากกว่าแพนด้ายักษ์ คาดว่ามีเพียงไม่เกิน 2,000 ตัวเท่านั้นในโลก โดยพบในจีนประมาณ 600 ตัว และในมองโกเลียราว 300-350 ตัวเท่านั้น ในฤดูผสมพันธุ์ คือ ฤดูใบไม้ร่วงจะมารวมตัวกันนับร้อยตัว แต่ในฤดูใบไม้ผลิจะแยกย้ายกันอยู่ โดยในพื้นที่หนึ่งตารางกิโลเมตรอาจได้เพียง 5 ตัวเท่านั้น อูฐสองหนอกป่าเป็นสัตว์ที่ขี้อายมาก วิ่งได้เร็ว 50 กิโลเมตรต่อชั่วโมง สามารถมองเห็นสิ่งที่ปรากฏบนเส้นขอบฟ้าได้ไกลถึง 20 กิโลเมตร

จากการศึกษาทางพันธุกรรม พบว่าทั่วทั้งทวีปเอเชีย มีอูฐสองหนอกซึ่งเป็นสายพันธุ์แท้ ๆ ของอูฐสองหนอกป่าเพียง 30 ตัวเท่านั้น โดยผลการศึกษาพบว่าอูฐสองหนอกในปัจจุบันนั้นมีสายพันธุกรรมที่แตกต่างจากอูฐสองหนอกป่าDeserts of the North, "Untamed China With Nigel Marven". สารคดีทางแอนิมอลแพลนเน็ต ทางทรูวิชั่นส์: อาทิตย์ที่ 5 มกราคม 2556
# เอเอฟซีแชมเปียนส์ลีก 2014 รอบคัดเลือกเพลย์ออฟ
รอบคัดเลือกเพลย์ออฟของรายการเอเอฟซีแชมเปียนส์ลีก 2014 จะทำการแข่งขันทั้งสิ้น 3 รอบระหว่างวันที่ 2 - 15 กุมภาพันธ์ 2014 สโมสรฟุตบอลที่มาจากสมาคมฟุตบอลที่มีคะแนนสูงจะมีโอกาสได้เล่นในรอบถัดไป การแข่งขันรอบคัดเลือกเพลย์ออฟนี้เป็นการแข่งขันเพียงหนึ่งนัด โดยสโมสรที่มีคะแนนประเมินสูงจะได้รับสิทธิ์เป็นเจ้าบ้าน ในการแข่งขันหากเสมอภายใน 90 นาที ให้มีการต่อเวลาพิเศษและจุดโทษตามลำดับเพื่อหาผู้ชนะในการแข่งขัน ผู้ชนะเลิศในรอบคัดเลือกเพลย์ออฟรอบ 3 จะได้สิทธิ์เข้าร่วมการแข่งขันเอเอฟซีแชมเปียนส์ลีก 2014 รอบแบ่งกลุ่มต่อไปร่วมกับอีก 28 สโมสรที่ได้สิทธิ์เข้ารอบแบ่งกลุ่มโดยอัตโนมัติ หากสโมสรที่ตกรอบคัดเลือกเพลย์ออฟมาจากสมาคมฟุตบอลที่ได้สิทธิ์เพียงรอบคัดเลือกเพลย์ออฟจะได้สิทธิ์เข้าเล่นในรายการเอเอฟซีคัพ 2014 โดยในรอบนี้มีสโมสรเข้าร่วมทั้งสิ้น 19 สโมสร (11 สโมสรจากโซนเอเชียตะวันตกและ 8 สโมสรจากโซนเอเชียตะวันออก)
 ตารางการแข่งขัน 
รอบการแข่งขันวันจับสลากนัดแรกรอบคัดเลือกเพลย์ออฟรอบแรก10 ธันวาคม 20132 กุมภาพันธ์ 2014รอบที่สอง8 กุมภาพันธ์ 2014รอบที่สาม15 กุมภาพันธ์ 2014
 สโมสรที่เข้าร่วม 

  บานิยาส
  เลคห์วียา
  เอล จาอิช
  โลโคโมทีฟ ทาชเคนท์
  นาซาฟ การ์ชี
  ชาบับ อัล-ออร์ดอน
  อัล-ซูวาอิค
  อัล-ฮิด
  อัล-ชอร์ตา
  คูเวต เอสซี
  คาดเซีย เอสซี

  ปักกิ่ง กั๋วอัน
  เมลเบิร์น วิกตอรี
  เมืองทอง ยูไนเต็ด
  ชลบุรี
  ปูเน เอฟซี
  แทมปิเนส โรเวอส์
  เซาท์ ไชนา
  ฮานอย ทีแอนด์ที

รอบแรก

|-
!colspan=3|โซนเอเชียตะวันตก

|-
!colspan=3|โซนเอเชียตะวันออก

|}

โซนเอเชียตะวันตก

โซนเอเชียตะวันออก

รอบที่สอง

|-
!colspan=3|โซนเอเชียตะวันตก

|-
!colspan=3|โซนเอเชียตะวันออก

|}

โซนเอเชียตะวันตก

โซนเอเชียตะวันออก

รอบที่สาม

|-
!colspan=3|โซนเอเชียตะวันตก

|-
!colspan=3|โซนเอเชียตะวันออก

|}

โซนเอเชียตะวันตก

โซนเอเชียตะวันออก

 รายการอ้างอิง
# Paperman
เปเปอร์แมน  เป็นภาพยนตร์แอนิเมชันขนาดสั้นภาพขาวดำของวอลท์ ดิสนีย์ พิคเจอร์ส กำกับโดยจอห์น คาห์ส ภาพยนตร์เรื่องนี้ได้รับรางวัลออสการ์ สาขาภาพยนตร์แอนิเมชันสั้นยอดเยี่ยม ครั้งที่ 85 และรางวัลแอนนี สาขา Best Animated Short Subject ครั้งที่ 40 Paperman เป็นภาพยนตร์แอนิเมชันขนาดสั้นเรื่องแรกของดิสนีย์ที่ได้รับรางวัลออสการ์ นับตั้งแต่เรื่อง It's Tough to Be a Bird เมื่อปี ค.ศ. 1970

 เรื่องย่อ 
ภาพยนตร์เปิดเรื่องด้วยฉากในนครนิวยอร์ก ทศวรรษที่ 1940 จอร์จ นักการบัญชีหนุ่มกำลังยืนถือเอกสารรอรถไฟอยู่ เขาพบกระดาษลอยมาติดที่แขนแล้วมีหญิงสาวนามว่า เม็ก วิ่งตามมา ต่อมาเอกสารที่จอร์จถืออยู่ถูกลมพัดจนลอยไปติดหน้าเม็ก ทำให้เอกสารมีรอยลิปสติก
จอร์จหัวเราะกับสิ่งที่เกิดขึ้นแต่ก่อนที่เขาจะได้คุยกับเม็ก เธอก็ขึ้นรถไฟไปเสียก่อน

จอร์จมาทำงานด้วยใจห่อเหี่ยว แต่ต้องประหลาดใจเมื่อพบว่าเม็กทำงานอยู่ที่ตึกตรงข้ามเขา หลังพยายามโบกมือให้เธอเห็นไม่สำเร็จ จอร์จพับเครื่องบินกระดาษและพยายามปาไปหาเธอจนเหลือกระดาษแผ่นสุดท้ายคือใบที่มีรอยลิปสติก ซึ่งถูกลมพัดร่วงลงไปก่อนที่จอร์จจะทันได้ปา เมื่อเห็นเม็กออกจากตึก จอร์จรีบตามเธอไปแต่ไม่ทัน เขาหยิบเครื่องบินกระดาษใบที่มีรอยลิปสติกมาปาทิ้งด้วยความหงุดหงิด

เครื่องบินกระดาษลอยไปตกตรอกใกล้ ๆ และถูกลมพัด ทำให้เครื่องบินกระดาษหลายลำที่จอร์จพับไว้หมุนวนไปรอบตัวเขาแล้วพาเขาไปที่สถานีรถไฟ ในขณะเดียวกัน เครื่องบินกระดาษลำที่มีรอยลิปสติกลอยไปตกใกล้ ๆ เม็ก ก่อนจะลอยต่อไปที่สถานีรถไฟโดยมีเม็กวิ่งตาม ทำให้ทั้งสองได้พบกันอีกครั้ง ภาพยนตร์จบลงเมื่อจอร์จและเม็กคุยกันในร้านอาหาร โดยมีเครื่องบินกระดาษที่มีรอยลิปสติกวางอยู่

 การผลิต 
แอนิเมชันเรื่องนี้เป็นการ์ตูนเกือบขาวดำทั้งหมด ผลิตด้วยการวาดมือและคอมพิวเตอร์ เคลื่อนไหวทั้งแบบแอนิเมชันดั้งเดิมและคอมพิวเตอร์กราฟิก ใช้เทคนิกคลาสสิคของดิสนีย์ด้วยการวาดลายเส้นแบบ 2D มาผสมกับงานคอมพิวเตอร์กราฟิก 3D
# โฮเซ่ บูร์โกส
โฮเซ่ บูร์โกส (Jose Burgos) หรือโฮเซ่ อาโปโลนีโอ อี การ์ซีอา (José Apolonio Burgos y García) เป็นบาทหลวงชาวฟิลิปปินส์ที่มีแนวคิดชาตินิยม และเรียกร้องความเท่าเทียมกันระหว่างบาทหลวงชาวสเปนและฟิลิปปินส์ การที่เขาถูกประหารชีวิตทำให้ความขัดแย้งระหว่างชาวพ้นเมืองและชาวสเปนรุนแรงขึ้น จนกลายเป็นการเรียกร้องเอกราชในที่สุด

บูร์โกสเป็นลูกครึ่งสเปนและมะนิลา เกิดเมื่อ 9 กุมภาพันธ์ พ.ศ. 2379 เป็นผู้ที่ได้รับการอบรมทางศาสนาในระดับสูงสุดของวิทยาลัยสงฆ์ในมะนิลา ซึ่งในสมัยนั้นบาทหลวงชาวฟิลิปปินส์ที่ได้รับความรู้ทางศาสนาในระดับสูงมีน้อย บาทหลวงบูร์โกสเป็นผู้ที่พยายามเรียกร้องความเสมอภาคทางศาสนาระหว่างชาวสเปนและชาวฟิลิปปินส์ โดยรัฐบาลสเปนในสมัยนั้นได้กีดกันไม่ให้บาทหลวงชาวฟิลิปปินส์มีสิทธิ์บริหารในเขตวัดแม้ว่าบาทหลวงชาวสเปนจะมีไม่เพียงพอ แต่ก็ไม่ยอมแต่งตั้งบาทหลวงชาวฟิลิปปินส์ที่มีคุณวุฒิเพียงพอ ทำให้ชาวฟิลิปปินส์ชื่นชมและศรัทธาในตัวท่านมาก

นับตั้งแต่ราฟาเอล เด อิสเกียโดมาเป็นข้าหลวงใหญ่ที่มะนิลาใน พ.ศ. 2414 ความขัดแย้งที่มีอยู่เดิมทวีความรุนแรงยิ่งขึ้น เพราะอิสเกียโดประกาศห้ามการแต่งตั้งบาทหลวงชาวฟิลิปปินส์โดยเด็ดขาด ทำให้ความรู้สึกชาตินิยมในหมู่ประชาชนรุนแรงขึ้น จนเกิดเหตุการณ์ทหารและประชาชนชาวฟิลิปปินส์ลุกฮือขึ้นฆ่าทหารสเปนล้มตายเป็นจำนวนมาก เมื่อ 20 มกราคม พ.ศ. 2414 ที่เมืองกาวีเต รัฐบาลสเปนได้ปราบปรามผู้ก่อการอย่างรุนแรงและได้จับกุมบาทหลวงบูร์โกสแห่งคณะบาทหลวงกาบิลโดและบาทหลวงอีก 2 คนคือบาทหลวงมารียาโน โกเมซ และบาทหลวงฮาซินโต ซามอราโดยตั้งข้อหาว่าเป็นผู้นำในการก่อกบฏและตัดสินให้ประหารชีวิตทั้งสามคน
thumb|220px|right|[บูร์โกสบนปกหนังสือ Ang Tunay na Buhay ni P. Dr. Jose Burgos ("ชีวิตจริงของโฮเซ่ บูร์โกส")
บาทหลวงบูร์โกสและบาทหลวงอีก 2 คนถูกประหารชีวิตด้วยการแขวนคอเมื่อ 17 กุมภาพันธ์ พ.ศ. 2414 การเสียชีวิตของบูรืโกสนี้กลายเป็นแรงบันดาลใจของโฮเซ่ ริซัล นักชาตินิยมรุ่นต่อมา ซึ่งเขาได้ระบุอย่างชัดเจนในงานเขียนของเขา ทั้งนี้บาทหลวงบูร์โกสเป็นเพื่อนกับปาเซียโน ริซัล พี่ชายของโฮเซ่ ริซัล มีหลายเมืองในฟิลิปปินส์ตั้งชื่อว่าบูร์โกสเพื่อระลึกถึงบาทหลวงผู้นี้
 อ้างอิง 
 สุพรรณี กาญจนัษฐิติ. โฮเซ่ บูร์โกส ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 544 - 546
หมวดหมู่:นักบวชในศาสนาคริสต์ชาวฟิลิปปินส์